|  |  |  |
| --- | --- | --- |
| Zerbitzuak | Tiburtzio Anitua kaleko 25. zenbakiko auzokide batek kexa hau adierazi du: ekainaren 21ean idatzi bat igorri zuen Udaletxera errepidea lotzen duen pasabidea birgaitzeko eta ez du horren gaineko erantzunik jaso.  | Pasabidea konpontzeko aurrekontua egin da eta 2017n burutu daitekeen aztertu behar da. |
| Zerbitzuak | Tiburtzio Anitua kaleko 25. zenbakiko auzokide batek galdetu du zonan dagoen etxolaren titulartasunaren inguruan. Lehen auzora jaisteko pasalekua zela adierazi du eta, orain, itxita dagoela | Etxolak Tiburtzio Anitua kaleko goiko eta beheko aldeak lotzen dituen gunea da. Pasabidea zein etxola Udalarenak dira, baina Udalak uste du ez dela beharrezkoa herritarren erabilerarako irekitzea; izan ere, igarobide hori lokalen atari gisa hartzen da, eta badaude beste igarobide batzuk, igogailua esaterako. |
| Zerbitzuak | Batek eskatu du auzoan egiten den inausketaren jarraipena areagotzeko. 2, 4 eta 8 zenbakien inguru guztia inaustea eskatu du eta salatu du erretenak buxatuta daudela urteetan ez baita inausketa-lanik egin. | 2, 4 eta 6 zenbakien atzealdeko zuhaitzak ez dira aldiro-aldiro inausi behar. Inguru hauetan altueratako lanak egiten espezializatua dagoen enpresa bat ibiltzen da urtean behin, belarrak eta sasiak mozten. Teilatu-erretena otsailaren 22an garbitu zen eta bere lana betetzen du. |
| Zerbitzuak | Berdintasunaren Pasealekuan zakarrontziak jartzeko aukeratu den lekuaz kexatu da. | Zakarrontziak ondo kokatuta daudela uste dugu. |
| Zerbitzuak | Errotondako gunean dauden arrosak inausteko eskatu du. | 2017ko urtarrilaren 4an inausi zituen arrosak Brigadak. |
| Obrak | Bustinduitarren kaleko hainbat auzokide kexatu dira 8 zenbakitik 20ra bitarteko pegoretarako igoeran espaloia oso mailakatua dela eta horrek oinezkoen irisgarritasuna zailtzen duela. Adierazi dute pertsona asko errepidera atera behar izaten direla tarte hori saihesteko. | Proiektua aztertze-fasean dago. |
| Udaltzaingoa  | Bustinduitarren kaleko lonja ezin da erabili. 14. zenbakiaren parean buruarekin jotzen dela salatu du batek. | Aztertze-fasean |
| Zerbitzuak | Batek salatu du Bustinduitarren kaleko lonjaren atzeko patioan dagoen horman zehar zikinkeria handia joaten dela euria egiten duenean eta estolda-zuloak buxatzen direla. | Mankomunitateari abisatu genion eta urtarrila amaieran garbitu zituen hustubideak. |
| Obrak | Karlos Elgezuako auzokide batek eremu hartan eraikitzekoa zen igogailuaren gaineko informazioa eskatu du. | Proiektua aurten idatziko dutela aurreikusi da. |
| Obrak | Batek adierazi du Karlos Elgezuako beheko partean, elkartearen parean, altura gehiegi duen espaloi bat egin dela eta oinezkoak espaloitik atera behar izaten direla. Jaisteko eskatu du. | Aztertzen ari dira. |
| Zerbitzuak | Auzoa txakur-kakaz beteta dagoela salatu du. | Mankomunitateko zerbitzuak astean seitan pasatzen dira bertatik. Baina herritarrek sen onez eta heziketaz jokatu behar dute. Edonola ere, Udaltzaingoa ari da txakur-kakak jasotzen ez dituztenei isunak jartzen; noski, horretarako, arau-haustea gertatzen denean bertan egon behar dira. |
| Zerbitzuak | Batek galdetu du ea zakarrontziak jar daitezkeen Amaña ikastetxearen inguruan. | Ingurua aztertu eta zakarrontzien beharra dagoela ondorioztatu zen. Horregatik, urtarrilaren 4an hiru zakarrontzi jarri ziren, ilargi gora forma dutenak. |
| Zerbitzuak | Wenceslao Orbean dagoen iturriari buruzko informazioa eskatu du: duela urtebetetik hona ez da urik ateratzen. | Iturri horrek iturburutik zuzenean hartzen zuen ura, eta saihesbideko hirugarren faseko obrek iturburua galarazi zuten. Orain, emaria oso txikia da. Aztertu egingo da iturria ur-hornidura sarean lotu daitekeen. |
| Obrak | Batek eskatu du hesi bat jartzeko haurrentzako parke berriaren inguruan, gunea autoetatik babesteko; izan ere, aldapa amaieran dagoenez, arriskutsua izan daiteke, batez ere eguraldi txarra egiten duenean. | Haurrentzako parke berriak babesarako hesi bat dauka eta errepidetik bananduta dago, beraz, ez da beharrezkotzat jotzen beste hesi bat jartzea. |
| Zerbitzuak | Batek kexa hau adierazi du: Berdintasunaren Pasealekuan jarri diren landare igokariek oso usain fuertea dute. | Amañako geralekuko lorategiak egin zituzten beharginekin hitz egin dugu. Esan zigutenez, landatutako aihen-belarra usaintsua da, eta usaina botako du, baina ez txarra. |
| Zerbitzuak | Ziriako Agirreko auzokide batek eskatu du eskubanda bat jartzeko 7 eta 9 zenbakien parean, batez ere, jende nagusiarentzat. | Lanak 2017an egiteko aurrekontua eskatu da. |
| Zerbitzuak | Ziriako Agirre 10eko auzokide bat kexatu da belarra loreak baino altuago dagoelako eta eskatu du mozteko baina kontuz loreak ere ez mozteko.  | Ziriako Agirre kaleko lorategian kontu handiz moztu zuten belarra otsailean, baina loreak txiki samarrak ziren, hazten ari direlako, eta batzuetan zaila zen belarra eta loreak desberdintzea; horregatik, bat edo bat moztu dute. Hesola txiki batzuk jarriko dituzte loreen inguruan, loreak moztea saihesteko. |
| Zerbitzuak | Garbitasun-falta salatu du Amañako dorreetako igogailuan. Amaraunak eta kristalak daudela esan du. | Igogailuak astean bitan garbitzen dira. Jarraipena egiten ari gara, behar den maiztasunez eta kalitatez garbitzen dituztela bermatzeko. |
| Udaltzaingoa | Tiburtzio Anituako auzokide batek adierazi du 22 eta 23 zenbakien parean ez dagoela lekurik autoak behar bezala biratzeko. | Auzozainak aztertu du egoera eta ziurtatzen du ibilgailuek arazorik gabe eman dezaketela buelta. |
| Zerbitzuak | Batek informazioa eskatu du Amañako 2, 4 eta 6 zenbakien aurreko bidea oinezkoentzat egitearen edo ez egitearen inguruan hartu behar den erabakiari buruz. | Herritarrei galdetu ondoren, erabaki da elkarbizitza-gune izendatzea ingurua: eskudelak jarriko dira, baita bankuak eta seinaleak ere, eta aparkalekuak kenduko dira. |
| Udaltzaingoa | Tiburtzio Anitua kaleko 2 eta 3 zenbakien parean autoak espaloi gainean aparkatzen dira eta auzokideak errepidetik ibili behar dira. | Ibilgailua txarto aparkatzen duenak isuna jasotzen du. Arazo hori kontrolatzeko kanpaina abian da. |
| Zerbitzuak | Auzokide batek adierazi du Amañako kioskoaren aurrean 3 zuhaitz daudela ez daukatenak txorkorik. | Otsailaren 9an, ura pasatzen uzten duen hormigoi porotsuz estali ziren txorkoak. |
| Obrak | Jakinarazi du Tiburtzio Anituako 4. zenbakiaren aurrean, Amañako 3 eta 4an eta Legarre 19an ur-putzu handiak sortzen direla eta baldosa apurtuak daudela, egindako obra berriaren ondorioz. | Euskal Trenbide Sareari helarazi zaio kexa, hark hartu dezan kargu. |
| Zerbitzuak | Tiburtzio Anitua 2 zenbakiaren aurrean dauden edukiontzi horietakoren bat kentzeko eskatu du | 2017an enpresa azpikontratatu berri bat hasi da lanean. Sei hilero berrikusten dira bilketa-premiak eta egokitu. Egungo bilketa-maiztasunen emaitza ikusita, pentsatu beharko da edukiontzia kendu daitekeen. |
| Obrak | Auzokide batek eskatu du Karlos Elgezuan egon zen ezponda-jausia garbitzeko. | Bere garaian larrialdi-konponketa bat egin zen, eta egun proiektu bat egiteko asmoa dago, etorkizunera begira ere ezponda finkatzeko. |
| Alkatetza | Batek galdetu du ea aurreikusita dagoen anbulatorio aurreko haur-parkea estaltzea. | Umeentzako hainbat parketan ari gara hobekuntzak egiten. Aurrekontuaren eta lanen zailtasunen arabera, parke bakoitzeko lanak nola eta noiz egin erabakitzen da.  |
| Zerbitzuak | Auzokide batek adierazi du Karlos Elgezua kaleko 1 eta 2 zenbakien aurrean dauden mimosen adarrak edozein unetan jausi daitezkeela. | Otsailaren 9an moztu zituzten mimosa horren adarrak. |
| Alkatetza | Batek eskatu du ez eramatea Matsariara autobus-geltokia. | 2016ko abenduan kale-galdetegiak egin zituzten, autobus-geltokia dagoen tokian utzi edo mugitzeari buruz. 312 herritarrek erantzun zuten, eta % 99k esan zuen Egogainen ondo dagoela, ez dutela Matxariara eraman dezatenik. Eta beraz, ez dute tokiz aldatuko. |
| Zerbitzuak | Batek sakatu du Wenceslao Orbea kaleko 6 eta 8 zenbakien parean dagoen pinuak zomorroak botatzen dituela eta espaloia eta autoak zikindu. Mozteko eskatu du. | Inguru horretan lan sakona egin da: lehor zeuden eta arazoak eman zitzaketen 4 zuhaitz kendu dira eta beste 6 inausi, altuera asko zutelako eta argindarraren kableak jotzeko arriskua zutelako. Gainerakoak ez dira ukitu ere egin, erabat osasuntsu daudelako. Martxoaren 3an bukatu ziren lan horiek. |
| Udaltzaingoa  | Wenceslao Orbeako igogailuaren azken tartean liztor-habia bat dagoela ohartarazi du. | Ez dago liztorrik habia horretan. |
| Udaltzaingoa  | Bustinduitarren kaleko 20 zenbakiko auzokide bat kexatu da konkorgunea edo badena zebra-bidearen beste aldean jarri delako eta ez dielako aldapan behera datozen ibilgailuei abiadura motelarazten zebra-bidera iritsi baino lehen. Beste aldean beste konkorgune bat jartzeko eskatu du. | 2017ko urtarrilaren 31n egin zuten lana. |
| Zerbitzuak | Tiburtzio Anituako frontoian txakurrak debekatuta dioen kartela jartzeko eskatu du. | Agindua emanda dago, Tiburtzio Anituako pilotalekuan txakurrak sartzea debekatzeko seinalea jartzeko. |
| Zerbitzuak | Zona horretan erabilitako olioa jasotzeko edukiontzia jartzeko eskatu du. Bakarra dagoela dio eta berau dorreetan. | Edukiontziak maizago husten direnez, ontzien edukiontzi bat kendu eta olioa jasotzeko bat jartzeko aukera aztertuko da Amaña 2rako. |
| Obrak | Auzokide batek galdetu du ea noiz berdindu behar den pasealekua Amañako alde zaharrean. | Litekeena da proiektua aurten egitea. |
| Urbanismo | Bustinduitarren kaleko auzokide bat kexatu da ALFA enpresak gauez ateratzen duen zaratarengatik. | Egoera behar bezala aztertu eta neurriak hartu ahal izateko, salaketa zehatz bat egin behar da Udaltzaingoan. Bertan eskatu behar da zarata neurtzea eta, ahal den neurrian, zarataren jatorria zein den argitzea. |